Boek: Fanie Viljoen se ‘Sneeuman swem’Fanie Viljoen Pieter Poggenpoel is die grootste grapmaker in die skool. Selfs sy naam is ŉ grap. Almal noem hom “Padda”. Nou moet hy bewys dat hy ook ernstig kan wees. Maar sy lewe verander in ŉ nagmerrie. Op die skool se swemtoer breek die bus. Padda, Wayde en Trish moet hulp gaan soek. Maar ŉ afskuwelike sneeuman is op hulle spoor. En hy soek die een met die yskoue hart… om op te vreet! Gaan Padda se lewe in ŉ grillerige grap eindig? Of gaan hy wys dat daar in elkeen van ons ŉ held sit? Sneeuman swem is uit die pen van bekroonde kinder- en jeugboekskrywer Fanie Viljoen, met Luan Serfontein as illustreerder. Uitgewer: Lapa Uitgewers Prys: R145,00* *Prys onderworpe aan verandering Koop die boeke by Graffiti Boeke